wannaphong/clean_thaiwikipedia huggingface dataset:
# เทศกาลวูดสต็อก
งานดนตรีและศิลปะวูดสต็อก  หรือมีชื่อไม่เป็นทางการว่า วูดสต็อก  หรือเทศกาลวูดสต็อก  มีคำเปรยว่า "An Aquarian Exposition: 3 Days of Peace & Music" จัดขึ้นที่ไร่ของแมกซ์ ยาสเกอร์ ที่มีพื้นที่ 600 เอเคอร์ (2.4 ตร.กม.) ใกล้กับหมู่บ้านในไวต์เลก ที่เมืองเบเธล นิวยอร์ก ตั้งแต่วันที่ 15-18 สิงหาคม ค.ศ. 1969 ในช่วงวันสุดสัปดาห์ที่จัดมีฝนตกบ้างบางครั้ง มีการแสดงภายนอกถึง 32 ศิลปิน ต่อหน้าคนดูกว่า 300,000 คน  Michael Lang stated 300,000 attended, half did not have a ticket. และมีการยอมรับอย่างกว้างขวางว่าเป็น 1 ในเหตุการณ์ที่ยิ่งใหญ่ที่สุดและเป็นแกนหมุนในประวัติศาสตร์ดนตรี และติดอยู่ในอันดับ ใน 50 อันดับเหตุการณ์ที่เปลี่ยนประวัติศาสตร์ร็อกแอนด์โรล ของนิตยสารโรลลิงสโตน

เหตุการณ์นี้มีบันทึกไว้ในภาพยนตร์สารคดีในปี ค.ศ. 1970 เรื่อง Woodstock ซึ่งภาพยนตร์ประสบความสำเร็จดี มีเพลงประกอบภาพยนตร์ เพลงของโจนี มิตเชลล์ ที่ชื่อ "Woodstock" ที่เป็นการรำลึกถึงเหตุการณ์และกลายเป็นเพลงฮิตของ ครอสบี, สติลส์, แนช แอนด์ ยัง

ชื่อของงานมาจากชื่อเมืองวูดสต็อก รัฐนิวยอร์ก ซึ่งอยู่ห่างออกไป 69 กิโลเมตร เป็นเมืองเก่าแก่ที่มีประวัติความเป็นมาด้านศิลปะมาตั้งแต่ต้นศตวรรษที่ 20  และเป็นที่พักอาศัยของศิลปินนักร้องที่มีชื่อเสียงหลายคน เช่น บ็อบ ไดแลน จอห์นนี แคช จิมิ เฮนดริกซ์ 
 อ้างอิง
# บุคคลไม่พึงปรารถนา
ในการทูต บุคคลไม่พึงปรารถนา  เป็นชาวต่างประเทศซึ่งต้องห้ามเข้าหรือพำนักในประเทศหนึ่ง ๆ ตามคำสั่งของรัฐบาลประเทศนั้น ถือเป็นรูปแบบที่ร้ายแรงที่สุดของการตำหนิโทษที่ประเทศใด ๆ จะสามารถนำมาใช้แก่เจ้าหน้าที่ทางทูตของต่างประเทศซึ่งได้รับความคุ้มกันทางทูตไม่ให้ถูกจับกุมคุมขังหรือดำเนินคดี

ข้อ 9 แห่งอนุสัญญากรุงเวียนนาว่าด้วยความสัมพันธ์ทางทูต (Vienna Convention on Diplomatic Relations) ระบุว่า รัฐผู้รับ (รัฐที่เจ้าหน้าที่ทางทูตได้รับการส่งมา) จะประกาศให้เจ้าหน้าที่ทางทูตเป็นบุคคลไม่พึงปรารถนา "ณ เวลาใด ๆ และโดยไม่จำต้องอธิบายการตัดสินใจ" ก็ได้ และถ้ารัฐผู้ส่ง (รัฐที่ส่งเจ้าหน้าที่ทางทูตมา) ไม่เรียกตัวเจ้าหน้าที่ผู้นั้นกลับไป รัฐผู้รับจะประกาศไม่ยอมรับว่า เจ้าหน้าที่คนนั้นเป็นสมาชิกคณะผู้แทนทางทูตก็ได้
# ศิลปะคนนอก
ศิลปะคนนอก  คำว่า “Outsider art” เป็นคำที่คิดขึ้นโดยนักวิพากษ์ศิลป์โรเจอร์ คาร์ดินัลในปี ค.ศ. 1972 ที่พ้องกับคำในภาษาอังกฤษว่า “art brut” (ศิลปะดิบ หรือ ศิลปะหยาบ) ซึ่งเป็นคำที่คิดขึ้นโดยศิลปินฝรั่งเศสฌอง ดูบูฟเฟต์ในการบรรยายศิลปะที่สร้างนอกกรอบของวัฒนธรรมที่เป็นทางการโดยทั่วไป ดูบูฟเฟต์เน้นโดยเฉพาะศิลปะที่สร้างโดยคนไข้ในโรงพยาบาลโรคจิต Roger Cardinal, Outsider Art, London, 1972 

ขณะที่คำที่ใช้โดยดูบูฟเฟต์มีความหมายค่อนข้างเฉพาะเจาะจง แต่คำว่า “Outsider art” หรือ “ศิลปะคนนอก” เป็นคำที่มีความหมายกว้างกว่า และรวมงานศิลปะที่สร้างโดยผู้ที่ศึกษาศิลปะด้วยตนเอง หรือผู้สร้างงานศิลปะแบบที่เรียกว่าศิลปะไร้มายา (Naïve art) โดยทั่วไปแล้วศิลปินคนนอกแทบจะไม่มีหรือไม่มีการติดต่อกับโลกศิลปะหรือสถาบันศิลปะ และในหลายกรณีงานศิลปะของศิลปินเหล่านี้มาพบเองเมื่อตัวศิลปินเสียชีวิตไปแล้ว ส่วนใหญ่แล้วศิลปะคนนอกจะเป็นศิลปะที่แสดงถึงความกดดันทางจิตใจอย่างสูง, ความคิดที่นอกแนว หรือเป็นโลกของแฟนตาซีอันซับซ้อน

ศิลปะคนนอกเริ่มเป็นประเภทของศิลปะที่ประสบความสำเร็จในตลาด ถึงกับมีงานแสดงประจำปีเช่นงานแสดงประจำปีของศิลปะคนนอกที่จัดขึ้นที่นิวยอร์กมาตั้งแต่ปี ค.ศ. 1992 คำนี้บางครั้งก็นำมาใช้เพื่อการตลาดที่หมายถึงศิลปะที่สร้างขึ้นโดยผู้ที่ไม่ได้อยู่ในวงการศิลปะไม่ว่าจะเป็นลักษณะใดหรือเนื้อหาใด

ในปี ค.ศ. 1991 ก็ได้มีการตั้งองค์การที่อุทิศให้กับการศึกษา, การจัดนิทรรศการ และการเผยแพร่งานศิลปะคนนอกในชิคาโก อินทิวอิท: ศูนย์เพื่อศิลปะริเริ่มและศิลปะคนนอก (Intuit: The Center for Intuitive and Outsider Art) เป็นศูนย์ที่ยอมรับกันว่าเป็นศูนย์สำหรับศิลปินคนนอกผู้สอนตนเองเช่น -- เฮนรี ดาร์เจอร์, โจเซฟ โยคัม, ลี โกดี, วิลเลียม ดอว์สัน, เดวิด ฟิลพ็อต, และ เวสลีย์ วิลลิส ศูนย์มีพิพิธภัณฑ์ที่จัดการแสดงภาพของศิลปินคนนอก และผู้สอนตนเองในการสร้างงานศิลปะ
# จอมมหากาฬทับทิมดำ
จอมมหากาฬทับทิมดำ หรือ Der Fluch des schwarzen Rubin เป็นภาพยนตร์ร่วมทุนของบริษัทภาพยนตร์ไทยไตรมิตรกับคอนสแตนตินฟิล์ม ประเทศเยอรมัน ฯลฯ ระบบ 35 มม. ถ่ายทำในประเทศไทย เข้าฉายที่โรงภาพยนตร์เฉลิมเขตร์ กรอบโฆษณาภาพยนตร์จอมมหากาฬทับทิมดำ หนังสือพิมพ์รายวัน พ.ศ. 2509  เดือนกันยายน  พ.ศ. 2509 

ดาราฝ่ายไทยนำแสดงโดย เมตตา รุ่งรัตน์ และ ปรียา รุ่งเรือง ร่วมด้วย อดินันท์ สิงห์หิรัญ (ดาวร้ายตุ๊กตาทองประกอบชายประจำปี 2508 เรื่อง ฉัตรดาว), จมื่นมานิตย์นเรศ ดาราใน เลือดทหารไทย, อบ บุญติด และ หม่อมชั้น พวงวัน ประชันดาราต่างประเทศ

มีหลายชื่อสำหรับการฉายในประเทศต่าง ๆ เช่น  จอมมหากาฬทับทิมดำ/The Secret of the Black Ruby (ใบปิดหนังในไทย), Thirteen Days to Die (อเมริกา), 13 Days to Die (นานาชาติ) ฯลฯ

 Cast 
 Thomas Alder	รับบท 	Rolf Torring
 Horst Frank    รับบท 	Perkins
 เมตตา รุ่งรัตน์	รับบท 	จิตรา รัตนา (นางเอก)
 Peter Carsten	รับบท 	Hans Warren
 Carlo Tamberlani	รับบท 	Barrington
 Yu Sam	        รับบท 	Prinz Gulab
 Serge Nubret	รับบท 	Pongo
 ปรียา รุ่งเรือง	รับบท 	แม่สุพิณ (สายลับ)
 Jacques Bézard	รับบท 	Francis
# มะโมะริตะอิ (ไวต์วิชเชส)
"มะโมะริตะอิ (ไวต์วิชเชส)"  เป็นซิงเกิลภาษาญี่ปุ่นลำดับที่ 29 ของโบอาในรูปแบบแม็กซีซิงเกิล วางจำหน่ายในวันที่ 9 ธันวาคม พ.ศ. 2552 โดยบรรจุเพลง "BUMP BUMP! feat.VERBAL(m-flo) KOZM・MIX" เป็นเพลงรีมิกซ์พิเศษเฉพาะซีดีปกติเท่านั้น

เพลง "まもりたい ~White Wishes~" เป็นเพลงประกอบเกม "Tales of Graces" บนเครื่องเล่นเกม "Wii"

 รายชื่อเพลง 
 แบบซีดี+ดีวีดี 
 まもりたい ~White Wishes~
 THE END そして and...
 まもりたい ~White Wishes~(INST)
 THE END そして and...(INST)
 แบบซีดี 
 まもりたい ~White Wishes~
 THE END そして and...
 BUMP BUMP! feat.VERBAL(m-flo) KOZM・MIX (เฉพาะซีดีปกติในการผลิตครั้งแรกเท่านั้น)
 まもりたい ~White Wishes~(INST)
 THE END そして and...(INST)
 เวอร์ชันเทล ออฟ เกรซ 
 まもりたい ~White Wishes~
 まもりたい ~White Wishes~(Tales of Graces Version)
 まもりたい ~White Wishes~(English Version)
 まもりたい ~White Wishes~(karaoke)
 BEST HIT MEGA BLEND
 ซีดีพิเศษ 
 Tales of Graces×まもりたい ~White Wishes~ SPECIAL MOVIE
 มิวสิกวิดีโอ 
 まもりたい ~White Wishes~【Music Video】
 まもりたい ~White Wishes~ Making Clip (เฉพาะซีดี+ดีวีดีในการผลิตครั้งแรกเท่านั้น)
 การแสดงสด 
 10 ตุลาคม พ.ศ. 2552 - DISNEY'S: THE BASIC'S　Special Live －Christmas Songs－
 12 ธันวาคม พ.ศ. 2552 - MUSIC FIGHTER - まもりたい ~White Wishes~
 19 กุมภาพันธ์ พ.ศ. 2553 - MUSIC STATION - まもりたい ~White Wishes~

 ชาร์ต 
ออริกอนชาร์ต (ในญี่ปุ่น)
วางจำหน่ายชาร์ตอันดับสูงสุดยอดขายสัปดาห์แรกยอดขายรวมอยู่ในชาร์ต9 ธันวาคม พ.ศ. 2552Oricon Daily Charts#29,1219 ธันวาคม พ.ศ. 2552Oricon Weekly Charts#325,413 50,61312 สัปดาห์9 ธันวาคม พ.ศ. 2552Oricon Monthly Charts#1039,44850,6139 ธันวาคม พ.ศ. 2552Oricon Yearly Charts

 แหล่งข้อมูลอื่น 
 ข้อมูลซิงเกิล まもりたい ~White Wishes~ 
 「まもりたい　～White Wishes～」スペシャルサイト
# มาร์ช (แก้ความกำกวม)
มาร์ช  อาจหมายถึง
 มาร์ช (march) - เพลงแบบหนึ่ง
 มาร์ช (แหล่งน้ำ) - แหล่งน้ำประเภทหนึ่ง
 นิสสัน มาร์ช - รถขนาดเล็กของนิสสัน

 ในความหมายภาษาอังกฤษ
 มีนาคม (March) - เดือนที่สามในปฏิทินเกรกอเรียน
# มาร์ช
มาร์ช  หมายถึง เพลงแบบหนึ่งซึ่งประพันธ์ไว้ใช้ในการเดินแถวและสวนสนาม เช่น การเดินแถวของทหาร และการสวนสนามของทหาร เป็นต้น  เพื่อให้การเดินแถวมีระเบียบเรียบร้อยไม่สับสน โดยจะมีจังหวะการเดินตามจังหวะเพลง

thumb|การบรรเลงเพลงมาร์ช โดยวงโยธวาทิตของกองทัพเวียดนาม

thumb|การเดินพิธีสวนสนาม ตามจังหวะเพลงมาร์ช ของทหารรักษาพระองค์ ในประเทศไทย

 ประเภทของเพลงมาร์ช 
เพลงมาร์ชมีอยู่ 2 แบบ ได้แก่
 Quick March หรือ Quick Steps เป็นจังหวะการเดินแบบเร็ว ประมาณ 116 ถึง 120 ก้าวต่อนาที  เป็นทำนองเพลงที่คึกคัก เร้าใจ มีจังหวะหนักแน่นมั่นคง  มีการเดินหลักอยู่ 2 แบบคือ
 การก้าวตามจังหวะแบบปกติ
 การก้าวแบบ Short March คือการก้าวตามจังหวะ แต่มีช่วงก้าวที่สั้น หรือการก้าวแบบส้นต่อส้น
 Slow หรือ Processional March ใช้จังหวะการเดินแบบช้า ๆ ประมาณ 72 ก้าวต่อนาที  เป็นท่วงทำนองเพลงที่ขึงขัง สง่างาม องอาจ หรืออาจเศร้าสลด  โดยแบบ Slow จะแบ่งได้ 2 ชนิด ใช้ในโอกาสที่ต่างกันด้วย คือ
 Festival March มีทำนองที่สง่าเกรียงไกรและร่าเริง ใช้บรรเลงนำขบวนแห่ในงานพิธีที่สำคัญ เช่น งานสมรส งานฉลองชัยชนะ
 Funeral March มีทำนองที่เศร้าสลด ใช้บรรเลงเดินนำขบวนแห่ศพ

การเดินแบบ Slow March นั้นจะแตกต่างจาก Quick March โดยที่การเดินแบบ Slow March จะย่างเท้าก้าวละ 2 จังหวะ โดยจังหวะที่หนึ่งจะเตะเท้าออกไปข้างหน้า ปลายเท้าชี้ตรง ฝ่าเท้าขนานกับพื้น จังหวะที่สองจึงวางเท้าลง

ตัวอย่างเพลงมาร์ช
 Marche militaire - Schubert
 Triumphal March from Aida - Verdi
 March from 'The Ruins of Athens' - Beethoven
 Funeral March from Symphony No.3 (Eroica) - Beethoven
 March of the Priests from Athalie - Mendelssohn
 March Slave - Tchaikovsky
 Wedding March - Mendelssohn

 นักประพันธ์เพลงมาร์ช 
จอห์น ฟิลิป ซูซา (1854-1932) นักประพันธ์เพลงมาร์ชที่ทั่วโลกให้การยอมรับว่าเป็นราชาแห่งเพลงมาร์ช เป็นผู้ควบคุม วงดุริยางค์นาวิกโยธินสหรัฐอเมริกา ในช่วงปลายยุค โรแมนติก ผลงานชิ้นเอกของเขา คือ เดอะสตาร์สแอนด์สไตรพ์สฟอร์เอเวอร์ เพลงมาร์ชที่สภาคองเกรส มีมติให้เป็นเพลงมาร์ชประจำชาติอย่างเป็นทางการ
# เพลงสดุดี
เพลงสดุดี (hymnos) หมายถึง เพลงที่ใช้ขับร้องและบรรเลงสรรเสริญพระเกียรติ แต่ในสมัยปัจจุบันจำกัดใช้เฉพาะเพลงที่ใช้ในโบสถ์

เพลงสดุดีที่รู้จักกัน เช่น เพลง "อเมซิงเกรซ" แต่งขึ้นเมื่อปี ค.ศ. 1748 โดยจอห์น นิวตัน ชาวอังกฤษ เนื้อหาของเพลงนี้เขียนขึ้นมาจากชีวิตของนิวตันเอง และบางส่วนมาจากพระคัมภีร์ (เพลงสดุดีพระเจ้าที่เขียนขึ้นโดยกษัตริย์ดาวิด ในพระธรรม 1 พงศาวดาร บทที่ 16-17)
# เดวิด นิเวน
เจมส์ เดวิด เกรแฮม นิเวน  (1 มีนาคม ค.ศ. 1910 - 29 กรกฎาคม ค.ศ. 1983) หรือเดวิด นิเวน  เป็นนักแสดง นักเขียนนิยายชาวอังกฤษ เป็นที่รู้จักในบทฟิเลียส์ ฟอกก์ ในภาพยนตร์ Around the World in 80 Days และบทเซอร์ ชาร์ล ลิตตัน หรือ "เดอแฟนทอม" ใน The Pink Panther
# ริชาร์ด เกียนี่
ริชาร์ด เกียนี่  เกิดเมื่อวันที่ 10 สิงหาคม พ.ศ. 2543 เป็นนักแสดงลูกครึ่งไทย-อิตาลี สัญชาติไทยริชาร์ด เกียนี่ thairath.co.th 

ริชาร์ด ได้รับรางวัลคมชัดลึก อวอร์ด ครั้งที่ 7 สาขานักแสดงสมทบชายยอดเยี่ยม จากการแสดงในละครเรื่อง "ผู้ใหญ่ลีกับนางมา"

 ผลงาน 
 ละคร 
 ละครโทรทัศน์ ปี พ.ศ.  เรื่อง  รับบทเป็น  หมายเหตุ 2551  อเวจีสีชมพู  โป๊ะ (วัยเด็ก)  ศัตรูคู่ขวัญ ปลากัด  2552  เพื่อนซ่าเทวดาจิ๋ว อนเทวบุตร (น้องอ้น)  ผู้ใหญ่ลีกับนางมา  ปี๊ด  หวานใจยัยต่างดาว ตั้ม  ระเบิดเถิดเทิง รุ่น 3   รับเชิญตอน ขังตัวอย่าขังใจดีกว่า มหาชนชาวแฟลต ปี 3  นายท่าน  ผยอง  (รับเชิญ)  ออกอากาศทาง ch3plus 2553  มนต์รักลูกทุ่ง  เพชร  2554  หลวงตามหาชน  หรั่ง  วนาลี  เด๋อ  2555  หมูแดง  ฟาริค (วัยเด็ก)  หนุ่มบ้านไร่กับหวานใจไฮโซ  ปราบ (วัยเด็ก)  บ้านนอกเข้ากรุง  ฟ้าลั่น (ลั่น)  ก้นครัวตัวแสบ  ผีน้อย/นวัตร  2556  ยัยบุญกับหมอทึ่ม  ทอมมี่   ดาวเรือง   2557  รักต้องอุ้ม  เหนือ   2558  พันล้านพนันรัก  ป๊อก   เพื่อน-แพง ลอ (ตอนเด็ก)	  2561   Mister Merman แฟนฉันเป็นเงือก   เหนือเมฆ  

 ภาพยนตร์ 
 4 สิงห์คอนเฟิร์ม (2553) รับบทเป็น เปี๊ยก
 กะปิ ลิงจ๋อไม่หลอกจ้าว (พ.ศ. 2553)

 รายการ 
 To Be No.1 Princess

 รายการรับเชิญ 
 ราตรีสโมสร
 ตีสิบ
 สยามทูเดย์
 ฟ้าเมืองไทย
 แท็กซี่
 ทีวีสามสัญจร
 โต๊ะข่าวบันเทิง
 สีสันบันเทิง
 เทวดาสาธุ รับเชิญในตอน "แม่จ๋า"

 โฆษณา 
 ไมโล ทรี อินวัน ซีเรียล
 ปปช
 ธกส
 วิตามินซี สก๊อต
 นมดูเม็กซ์ (แครอท)
 สี ICI Dulux Easy Care
 ขนมชีโตส
 ยาสีฟันเปปโซเดนท์
 รถ Isuzu MU-7
 Toshiba
 ผงซักฟอกบรีส
 หมู่บ้าน Perfect Place Property
 งานชา On Air อินโดนีเซีย
 น้ำผลไม้ทิปโก้

 รางวัลที่ได้รับ 
 คมชัดลึก อวอร์ด ครั้งที่ 7 สาขานักแสดงสมทบชายยอดเยี่ยม จากการแสดงในละครเรื่อง "ผู้ใหญ่ลีกับนางมา ชนะ
 ท็อปอวอร์ด 2009 สาขา  ดาวรุ่งชายยอดเยี่ยม  จากการแสดงในละครเรื่อง "ผู้ใหญ่ลีกับนางมา เข้าชิง
 สยามดาราสตาร์อวอร์ด 2010 รางวัลจอมขโมยซีน จากละคร ผู้ใหญ่ลีกับนางมา ช่อง 3 ชนะ
# โทรทัศน์ชาติกัมพูชา
โทรทัศน์ชาติกัมพูชา  ย่อว่า ททก. เป็นสถานีโทรทัศน์ในประเทศกัมพูชา ดำเนินงานภายใต้กระทรวงโฆษณาการและข่าวสารแห่งกัมพูชาออกอากาศทุกวันตั้งแต่เวลา 5:35 ถึง 0:00 เดิมมีอยู่ 2 ช่อง ได้แก่ TVK และ TVK2 (TVK2 ออกอากาศถึงวันที่ 13 มิถุนายน 2007 โดยออกอากาศตั้งแต่เวลา 11:30 ถึง 23:00 ก่อนจะกลับมาออกอากาศอีกครั้ง เมื่อเดือนเมษายน ค.ศ. 2020 ในฐานะสถานีโทรทัศน์เพื่อการศึกษา)

 ประวัติ 
เริ่มทดลองออกอากาศเมื่อ ค.ศ. 1966 (แต่ข้อมูลอื่นคือปี ค.ศ. 1962) TV International 1967ในชื่อ XUTV ออกอากาศ 3 ชม./สัปดาห์ โดยรายการเป็นรายการข่าว โดยแพร่ภาพทางช่องสัญญาณที่ 8TV 1967

วันที่ 17 เมษายน 1975 สถานีฯ ต้องเปิดสถานีเป็นภาคพิเศษตั้งแต่เวลา 7 นาฬิกา โดยจะเสนอข่าวเกี่ยวกับเขมรแดงแบบสดๆ ทั้งวันจนถึงเวลา 18.12 น. ของวันเดียวกัน ออกอากาศเพลง สิบเจ็ดเมษามหาโชคชัย ซึ่งเป็นเพลงชาติของเขมรแดง และไม่กี่นาทีหลังจากนั้น เขมรแดงก็ได้ทำลายสถานีสำเร็จแล้ว

สถานีฯ ได้กลับมาออกอากาศเมื่อปี 1983 โดยทดลองออกอากาศ สถานีโทรทัศน์ ทีวีเค ยังคงอยู่ในระบบทดลองออกอากาศถึงวันที่ 1 มีนาคม 1985 โดยในวันที่ 1 มีนาคม 1985 สถานีฯ ได้ชื่ออย่างเป็นทางการคือ สทานี ตูรตัส กำปุเจีย และในปี 1987 ได้ชื่อภาษาอังกฤษอย่างเป็นทางการคือ TVK ชื่อนี้ยังคงใช้ถึงปัจจุบัน

วันที่ 1 มกราคม 2000 ทีวีเค ได้เปิดอีกสถานี โดยมีชื่อว่า TVK2 ซึ่งได้ยุติการออกอากาศไปในปี ค.ศ. 2007 ก่อนจะกลับมาออกอากาศอีกครั้ง เมื่อเดือนเมษายน ค.ศ. 2020 เพื่อใช้เป็นสถานีโทรทัศน์เพื่อการศึกษา สำหรับการจัดการเรียนการสอนทางไกลในช่วงการระบาดของโรคติดเชื้อโคโรนาไวรัส 2019 (COVID-19) ในประเทศกัมพูชาTVK2 Channel Officially Launches Broadcast Trial , กระทรวงศึกษาธิการ กิจการเยาวชน และกีฬา.

 เวลาเปิด-ปิดสถานี 
 TVK 
 ปี 1966-1975 เปิดสถานีเวลา 20.00 น. ปิดสถานีเวลา 23.00 น. ออกอากาศทุกวันอาทิตย์
 ปี 1983-1985 เปิดสถานีเวลา 20.00 น. ปิดสถานีเวลา 23.00 น. ออกอากาศทุกวันเสาร์-อาทิตย์
 ปี 1985-1989 เปิดสถานีเวลา 19.00 น. ปิดสถานีเวลา 23.00 น. ออกอากาศทุกวัน
 ปี 1989-1995 เปิดสถานีเวลา 17.00 น. ปิดสถานีเวลา 23.00 น.
 ปี 1995-2007 เปิดสถานีเวลา 6.00 น. ปิดสถานีเวลา 23.00 น.
 ปี 2007-ปัจจุบัน เปิดสถานีตลอด 24 ชั่วโมงแต่ยังคงออกอากาศเพลงชาติในเวลา 23.00 น. (ปิดภาคบ่าย จันทร์ - ศุกร์ เวลา 15.00 น. - 17.00 น. ก่อนเคารพธงชาติภาคเย็น ยกเว้นวันสำคัญและรายการพิเศษ)

 TVK2 
 ปี 2000-2007 เปิดสถานีเวลา 11.30 น. ปิดสถานีเวลา 23.00 น.
 ปี 2020-ปัจจุบัน เปิดสถานีตลอด 24 ชั้วโมง
# อะเพลลีส
อะเพลลีสแห่งคอส  เป็นจิตรกรชาวกรีกที่มีชื่อเสียงในคริสต์ศตวรรษที่ 4 พลินิผู้อาวุโสลำดับฝีมือของอะเพลลีสว่าดีกว่าจิตรกรก่อนหน้าและหลังจากนั้นNaturalis Historia 35.36.79-97 and passim และกล่าวว่าอยู่ในสมัยโอลิมปิกที่ 112 (332-329 ปีก่อนคริสต์ศักราช) ซึ่งอาจจะเป็นเพราะอะเพลลีสเขียนภาพเหมือนของอเล็กซานเดอร์มหาราช
# มาร์ธา เจฟเฟอร์สัน แรนโดล์ฟ
มาร์ธา เจฟเฟอร์สัน แรนโดล์ฟ  เป็นบุตรสาวของ โธมัส เจฟเฟอร์สัน ประธานาธิบดี คนที่ 3 ของ สหรัฐ เกิดเมื่อวันที่ 27 กันยายน ค.ศ. 1772 ที่ เมืองมอนติเซลโล เวอร์จิเนีย
ได้ขึ้นเป็นสุภาพสตรีหมายเลขหนึ่งเมื่อปี ค.ศ. 1801 แทนมารดาที่เสียชีวิตไปแล้วโดยเธอทำหน้าที่นี้ถึง 2 สมัยก่อนจะลงจากตำแหน่งในปี ค.ศ. 1809 และถึงแก่อสัญกรรมเมื่อวันที่ 10 พฤศจิกายน ค.ศ. 1836 ขณะอายุได้ 64 ปี
# เอมิกา บูเฮอร์
เอมิกา เกรซ บูเฮอร์ (ชื่อเล่น เอมี่) เกิดเมื่อวันที่ 1 ตุลาคม พ.ศ. 2529 เป็นนักแสดงลูกครึ่งไทย-อเมริกัน เป็นบุตรคนสุดท้องจากจำนวนพี่น้องสามคน  พี่สาวคนรองของเธอคือ เจมี่ บูเฮอร์ ซึ่งเป็นนักแสดงเช่นเดียวกัน

ปัจจุบันแต่งงานมีครอบครัวแล้ว และอำลาวงการบันเทิงแล้ว

 ผลงานละครโทรทัศน์ 
 ปี พ.ศ.  เรื่อง  รับบทเป็น 2551  คู่กิ๊กพริกกะเกลือ  กนกพร 2552  บ่วงร้ายพ่ายรัก  แคท 2553  พระจันทร์ลายพยัคฆ์  ไพลิน (รับเชิญ) ระบำดวงดาว  ดาราที่มาร่วมงานประกาศรางวัล (รับเชิญ) 2554  รักไม่มีวันตาย  มายา
# เตชธร จามิกรณ์
เตชธร จามิกรณ์ ชื่อเล่น พัตเตอร์ (เกิดวันที่ 21 สิงหาคม พ.ศ. 2534) เป็นนักแสดงชายชาวไทย อดีตนักแสดงสังกัดสถานีโทรทัศน์สีกองทัพบกช่อง 7

 ประวัติ 
ส.ต.ต.เตชธร จามิกรณ์ (ชื่อเดิม: ภัทรนันท์, ปองภพ); (ชื่อเล่น: พัตเตอร์) เกิดเมื่อวันที่ 21 สิงหาคม พ.ศ. 2534 เป็นนักแสดงและตำรวจชาวไทย มีพี่สาวคือ แพนเค้ก-เขมนิจ จามิกรณ์ และน้องสาวคือ อิงกมล จามิกรณ์ เริ่มศึกษาที่โรงเรียนกรุงเทพคริสเตียนวิทยาลัย สายพลานามัย ปี 2554 พัตเตอร์จบการศึกษาระดับปริญญาตรีจากคณะรัฐศาสตร์ มหาวิทยาลัยรามคำแหง และได้รับพระราชทานปริญญาบัตรเมื่อวันที่ 18 มีนาคม 2559 และหลักสูตรการฝึกอบรมข้าราชการตำรวจและบุคคลที่บรรจุหรือโอนมาเป็นข้าราชการตำรวจชั้นสัญญาบัตร (หลักสูตร กอส.) รุ่นที่ 45 ประจำปีงบประมาณ พ.ศ. 2563 พัตเตอร์ เตชธร ประกาศลาจากวงการและได้เป็นนักฟุตบอลอาชีพของ ทีมเกร็กคู ลูกทัพฟ้า ปทุมธานี ปี 2556 พัตเตอร์ได้สมัครเป็นทหารอากาศโดยไม่ขอผ่อนผันเป็นเวลา 2 ปี ปัจจุบันได้ปลดประจำการแล้ว

 ชีวิตส่วนตัว 
เตชธรสมรสกับ พัดชา-ลวิตรา จามิกรณ์ (กฤตพร บุญญานุเคราะห์) แฟนสาวนอกวงการ ซึ่งเป็นนางพยาบาล หลังจากคบหาดูใจกันมาทั้งหมด 2 ปี

ปัจจุบัน เตชธรและลวิตรา มีธิดาด้วยกัน 2 คน คือ

 ด.ญ.จิณชญาดา จามิกรณ์ หรือ น้องอัญชัญ เกิดเมื่อวันที่ 23 กันยายน พ.ศ. 2559 ที่โรงพยาบาลวิภาวดี
 ด.ญ.ดวงจันทร์ จามิกรณ์ หรือ น้องลูกจัน เกิดเมื่อวันที่ 24 มิถุนายน พ.ศ. 2562 ที่โรงพยาบาลวิภาวดี

 ผลงานละครโทรทัศน์ 
 ละครโทรทัศน์ทั้งหมดด้านล่างนี้ออกอากาศทางสถานีโทรทัศน์สีกองทัพบกช่อง 7
 ปี พ.ศ.  เรื่อง  รับบทเป็น  หมายเหตุ 2545  กลิ้งไว้ก่อนพ่อสอนไว้  เคนโด้ 2551  เจ้าหญิงลำซิ่ง  พิธีกรไฮเปอร์  รับเชิญ คู่กิ๊กพริกกะเกลือ  พายุ  2552 บ่วงร้ายพ่ายรัก  ไฟ  2553  สูตรรักกับดักหัวใจ  ทอม  คุณพ่อหวานแหวว  ตะวันวาด 

 ในฐานะนักแสดงอิสระ 
ปี 	เรื่อง	บทบาท	เครือข่าย อ้างอิง 2564  In Time With You ถึงห้ามใจก็จะรัก (เพื่อนธนภณ) 	 PPTVHD36     	  

 ผลงานถ่ายแฟชั่น 
 VOLUME vol. 4 no. 78 July 2008
 นิตยสาร เธอกับฉัน

 ผลงานอื่นๆ 
 เคยเป็นนักฟุตบอลทีมชาติรุ่นอายุ 12-16 ปี
 นักเตะทีมเกร็กคู ลูกทัพฟ้า ปทุมธานี
# พิตบูลล์
พิตบูล (Pit Bull) หรือ พิตบูลเทอร์เรีย (Pit Bull Terrier) เป็นชื่อเรียกสายพันธุ์สุนัขในสหรัฐอเมริกา ที่ได้จากการผสมข้ามสายพันธุ์ระหว่างบูลดอกกับเทอร์เรีย จากอังกฤษ ในอดีตใช้แข่งขันกัดสุนัข หรือสู้กับวัว  โดยทั่วไปหมายถึง 3 สายพันธุ์ ได้แก่
 อเมริกันพิตบูลเทอร์เรีย
 อเมริกันสแตฟฟอร์ดเชียร์เทอร์เรีย
 สแตฟฟอร์ดเชียร์บูลเทอร์เรีย 
พิตบูล ยังสามารถหมายถึง
 พิตบูล (แรปเปอร์) ชาวเม็กซิกัน-คิวบา-อเมริกัน

ดูเพิ่ม
 บูล เทอร์เรีย
# เสาแบบคลาสสิก
2. column = เสา
3. cornice = บัวคอร์นิซ
4. frieze = ลายตกแต่ง
5. architrave หรือ epistyle = หน้ากระดานทับหลัง
6. capital = หัวเสา
7. shaft = ลำต้นเสา
8. base = ฐานเสา
9. stylobate = ฐานใต้เสา
10. stereobate = ฐานแรก
thumb|220px |left|นิยามของเสาแบบต่าง ๆ ใน Encyclopédie, vol. 18
เสาแบบคลาสสิก  เป็นลักษณะเสาโบราณของสถาปัตยกรรมแบบคลาสสิก แต่ละแบบแยกจากกันได้โดยรูปทรง ลักษณะสัดส่วน และรายละเอียดของลักษณะของเสาที่ใช้ ตั้งแต่คริสต์ศตวรรษที่ 16 เป็นต้นมา นักทฤษฎีสถาปัตยกรรมแบ่งแยกเสาแบบคลาสสิกออกเป็นห้ากลุ่ม แต่ละกลุ่มก็จะมีลักษณะของเสาที่แตกต่างกันที่ประกอบด้วยหน้ากระดานทับหลัง (architrave), แถบตกแต่ง (frieze) และบัวคอร์นิซ 

การสร้างเสาแต่ละแบบก็ต่างกันออไปตั้งแต่เสาที่มีลักษณะอ้วนตันและปราศจากการตกแต่ง ไปจนเสาที่เพรียวและเต็มไปด้วยการตกแต่งอย่างงดงาม ที่แบ่งออกเป็น: เสาแบบทัสกัน (โรมัน), เสาแบบดอริก (กรีกและโรมัน), เสาแบบไอออนิก (กรีกและโรมัน), เสาแบบคอรินเทียน (กรีกและโรมัน) และเสาแบบคอมโพซิต (โรมัน)Small, Julien. ''The Five Orders of Classic Architecture ในสมัยโบราณจะมีเพียงสามแบบ คือ ดอริก ไอออนิก และคอรินเทียนที่ประดิษฐ์ขึ้นโดยชาวกรีก ต่อมาชาวโรมันก็เพิ่มเสาทัสกันซึ่งเป็นแบบที่เรียบง่ายกว่าดอริก และแบบคอมโพซิตซึ่งมีการตกแต่งมากกว่าคอรินเทียน

คอลัมน์แบ่งออกเป็นสามส่วน: ลำตัวเสา (shaft) ฐานล่าง และ หัวเสา สิ่งก่อสร้างคลาสสิกจะมีองค์ประกอบตามแนวนอนที่รองรับด้วยเสาที่เป็นคานที่เรียกว่า เอนทาเบลเชอร์ (entablature) ซึ่งแบ่งออกเป็นสามส่วน: หน้ากระดานทับหลัง (architrave), แถบลายตกแต่ง (frieze) และบัวคอร์นิซ ความแตกต่างของเสาแบบคลาสสิกทราบได้จากลักษณะของหัวเสาที่ใช้ที่จะมีเอกลักษณ์ที่แตกต่างกันออกไป

เสาทั้งต้นและคานประกอบด้วยองค์ประกอบต่าง ๆ ตั้งแต่ฐานใต้เสา (stylobate) ซึ่งเป็นแป้นแบนที่เป็นที่ตั้งของเสาบนฐานพลินท์ (plinth) ซึ่งอาจจะเป็นสี่เหลี่ยมหรือวงกลมก็ได้ เป็นส่วนล่างสุดของฐาน ส่วนที่เหลือก็อาจจะตกแต่งด้วยบัว เช่นบัวมน (torus) หรือบัวเว้า (scotia) ที่แยกจากกันด้วยสันร่องเว้า (fillet หรือ band)

บนฐานก็จะเป็นลำต้นเสา (shaft) ที่ตั้งตามแนวดิ่ง ที่จะมีลักษณะเป็นแท่งกลมทั้งยาวและเพรียว ลำเสาบางทีก็จะมีการบากตกแต่งเป็นร่องตามแนวดิ่ง (fluting) ลำเสาตอนล่างจะใหญ่กว่าตอนบน ความแคบลงจะเริ่มตั้งแต่ขึ้นไปได้ราวหนึ่งในสามของเสา ที่ทำให้เสาดูเพรียวขึ้นกว่าความเป็นจริง

หัวเสา (capital) จะตั้งอยู่บนลำต้นเสาที่มีหน้าที่รับน้ำหนักที่กระจายลงมาบนคานลงมายังลำเสา แต่โดยทั่วไปแล้วหัวเสาจะเป็นสิ่งตกแต่งเพื่อความงดงาม หัวเสาที่ง่ายที่สุดคือหัวเสาแบบดอริกที่แบ่งออกเป็นสามส่วน คอเสา (necking) คือส่วนที่ต่อจากลำต้นเสา แต่แยกด้วยบัวหงายหัวเสา (echinus) อยู่เหนือคอเสาที่เป็นแป้นกลมที่โป่งออกมาไปเพื่อไปรับกับแป้นหัวเสา (abacus) ที่อาจจะเป็นสี่เหลี่ยมหรือวงกลมก็ได้ที่รองรับคาน
# ไฮบริด
ไฮบริด  อาจหมายถึง
 ไฮบริด (ชีววิทยา) ลูกผสมข้ามชนิดหรือสายพันธุ์
 ยานพาหนะไฮบริด (HV) ยานพาหนะที่มีเครื่องยนต์สองระบบ
 ยานพาหนะไฟฟ้าไฮบริด (HEV) ยานพาหนะไฮบริดที่มีระบบไฟฟ้าส่วนหนึ่ง
 ไฮบริด (เทพปกรณัม) สิ่งมีชีวิตในเทพนิยายซึ่งร่างกายประกอบด้วยส่วนของสัตว์หลายชนิดผสมกัน
 ไฮบริด (ตัวละคร) ตัวละครของมาร์เวล
 คอมพิวเตอร์ไฮบริด คอมพิวเตอร์ลูกผสม
 หัวไฮบริด ไม้กอล์ฟหัวผสม เช่นหัวกึ่งไม้กึ่งเหล็ก
# ลูกครึ่ง
ลูกครึ่ง หมายถึงลูกที่เกิดจากพ่อแม่ที่เป็นคนต่างชาติกัน คำว่าลูกครึ่งในประเทศไทย ไม่แน่ชัดว่าใช้ครั้งแรกเมื่อไหร่ ไม่พบในกฎหมายตราสามดวง และคาดว่าคงเริ่มใช้หลังรัชกาลที่ 4นิธิ เอียวศรีวงศ์, ลูกครึ่ง  มติชนรายสัปดาห์ วันที่ 20 พฤศจิกายน พ.ศ. 2552 ปีที่ 29 ฉบับที่ 1527 ในสมัยอยุธยา ลูกครึ่งเกิดจากพ่อค้าฝรั่งในเมืองไทย และที่อพยพมาจากต่างประเทศ มีลูกหลานที่เป็นไพร่ในกรม เช่น กรมฝรั่งแม่นปืน เป็นต้น คนไทยสมัยนั้นไม่รู้สึกว่าลูกครึ่งแตกต่างจากไพร่ฟ้าทั่วไป จึงยังไม่เรียกคนเหล่านั้นว่าลูกครึ่ง จนเมื่อลูกครึ่งฝรั่งมีความแตกต่างขึ้นมา คือไม่ถูกเกณฑ์แรงงาน หรือไม่ใช่ไพร่เพราะมีกฎหมายฝรั่งคุ้มครองตามสิทธิสภาพนอกอาณาเขต อีกทั้งยังแต่งกายและมีวิถีชีวิตแบบฝรั่ง แต่จำนวนลูกครึ่งก็ยังมีไม่มากนัก ส่วนลูกครึ่งไทยจีนจะเรียกเป็นลูกชิ้นเสียมากกว่า

ในยุคใหม่ ลูกครึ่งโดยมากเกิดจากพ่อหรือแม่ชาวต่างชาติที่เข้ามาอยู่อาศัยหรือทำงานในประเทศไทย หรือเมื่อพวกเขาไปศึกษาต่อในต่างประเทศ มีรายงานว่าในปี พ.ศ. 2528 มีจำนวนลูกครึ่งในประเทศไทยประมาณ 7,000 คนหนังสือบางกอกโพสต์ฉบับวันที่ 15 กันยายน พ.ศ. 2528 คนรุ่นหลังนี้เป็นที่นิยมมากขึ้นในสังคม จนลูกครึ่งกลับมาเป็นที่นิยม เพราะอุตสาหกรรมบันเทิง ที่พวกเขาสามารถพูดภาษาอังกฤษได้อย่างคล่องแคล่ว กับหน้าตาที่มีส่วนผสมแบบตะวันตก เช่น สีผิวอ่อน/ขาว ตาใหญ่และมีสีแตกต่าง รูปร่างสูง โดยเป็นที่สนใจสำหรับสังคมไทย โดยเฉพาะในสังคมวัยรุ่นที่เป็นที่นิยม  ศิลปินลูกครึ่ง ที่โด่งดังอาทิเช่น วิโอเลต วอเทียร์, นาตาลี เดวิส, มาช่า วัฒนพานิช, ทาทา ยัง, คัทลียา แมคอินทอช, แอน ทองประสม, อารยา เอ ฮาร์เก็ต, ศรีริต้า เจนเซ่น, พอลล่า เทเลอร์, มาริโอ้ เมาเร่อ, อุรัสยา เสปอร์บันด์, ณเดชน์ คูกิมิยะ, อเล็กซ์ เรนเดลล์, ราณี แคมเปน เป็นต้น
# เฉิน เหม่ย์หลิง
เฉิน เหม่ย์หลิง (, ฉั่น เหมย์เหล่ง) หรือชื่อในการแสดง ; อังกฤษ: Agnes Chan ; ทับศัพท์: แอกเนส ชาน  นักร้อง, นักเขียนความเรียง ชาวฮ่องกง มีชื่อเสียงในช่วงคริสต์ทศวรรษ 1970  โดยการร้องเพลงและเล่นกีตาร์สไตล์โฟล์ก โดยเฉพาะเพลงของโจนี มิตเชล และมีชื่อเสียงโด่งดังทั้งในฮ่องกง ญี่ปุ่น และหลายประเทศในเอเชีย รวมทั้งประเทศไทย

เฉิน เหม่ย์หลิง สมรสกับผู้จัดการส่วนตัวชาวญี่ปุ่นและเดินทางไปศึกษาต่อที่มหาวิทยาลัยสแตนฟอร์ด จนจบปริญญาเอกด้านการศึกษา ปัจจุบันเธอเป็นอาจารย์อาคันตุกะของมหาวิทยาลัยเมจิโระ (目白大学) ประเทศญี่ปุ่น และมหาวิทยาลัยฮ่องกงแบบติสต์ (香港浸會大學) เธอได้รับเลือกเป็นทูตขององค์การยูนิเซฟ ตั้งแต่ปี ค.ศ. 1988  และร่วมทำงานกับคณะกรรมการยูนิเซฟญี่ปุ่น

 รายการโทรทัศน์ 
 TV Tokyo - Kitajima Wink Heart (เลิก ก.ย. 2007)
 Chiba TV - Agnes' Music Salon (เลิก 2006)
# โคราชรายวัน คนอีสาน
โคราชรายวัน คนอีสาน เป็นหนังสือพิมพ์ท้องถิ่นราย 3 วัน เสนอข่าวทั่วไปในภาคตะวันออกเฉียงเหนือ ของ บริษัท ยืนหยัดชัดเจน จำกัด มี สุนทร จันทร์รังสี เป็นผู้บุกเบิก และมี รังสิต จันทร์รังสี บรรณาธิการผู้พิมพ์ผู้โฆษณา ออกวางตลาดทุกวันอังคารและวันศุกร์

ในอดีตใช้ชื่อ โคราชรายวัน เป็นหนังสือพิมพ์ท้องถิ่นที่ก่อตั้งเมื่อปี พ.ศ. 2517 นำเสนอข่าวการเมือง เศรษฐกิจ สังคม โดยเน้นกลุ่มเป้าหมายเป็นชาวจังหวัดนครราชสีมาเป็นหลัก และวางแผงจำหน่ายในจังหวัดนครราชสีมา ก่อนที่จะเปลี่ยนเป็นรายสัปดาห์ในเวลาต่อมา 

ในการเลือกตั้งเมื่อปี พ.ศ. 2550 โคราชรายวันได้รายงานข่าวและขยายตลาดออกมายังจังหวัดต่างๆ ในภาคตะวันออกเฉียงเหนือ ได้แก่ อุดรธานี, ขอนแก่น, ชัยภูมิ, บุรีรัมย์, สุรินทร์, ศรีสะเกษ, อุบลราชธานี และอำนาจเจริญ ภายใต้ชื่อ “โคราชรายวัน ฉบับเลือกตั้งอีสาน 50”คอลัมน์ ขอเพียงเขียนมา ฉบับที่ ๑๘๗๔

หลังจากนั้น เมื่อมีการเลือกตั้งขององค์กรปกครองส่วนท้องถิ่น(อปท.) ในจังหวัดต่างๆ จึงปรับชื่อใหม่เป็น “โคราชรายวัน คนอีสาน” เป็นหนังสือพิมพ์ราย 3 วัน นำเสนอข่าวการเมืองการปกครอง เศรษฐกิจ สิ่งแวดล้อม สุขภาพ กีฬา ภาพยนตร์ บันเทิง และท่องเที่ยว โดยเริ่มตั้งแต่ฉบับวันที่ 1 มกราคม พ.ศ. 2551 จนถึงปัจจุบัน 

โคราชรายวัน คนอีสาน เป็นสมาชิกสภาการหนังสือพิมพ์แห่งชาติ และ เครือข่ายบรรณาธิการหนังสือพิมพ์ภาคตะวันออกเฉียงเหนือ ได้รับรางวัลชมเชย หนังสือพิมพ์ส่งเสริมจริยธรรมวิชาชีพดีเด่น พ.ศ. 2551 ประเภทหนังสือพิมพ์ราย 3 วัน จากสภาการหนังสือพิมพ์แห่งชาติผลการตัดสินรางวัล หนังสือพิมพ์ส่งเสริมจริยธรรมวิชาชีพดีเด่น ประจำปี ๒๕๕๑ จากสภาการหนังสือพิมพ์แห่งชาติ

 เนื้อหา 
มีจำนวนหน้าทั้งสิ้น 12 หน้า โดยมีรายละเอียดดังนี้ (สำรวจในเดือนธันวาคม พ.ศ. 2552)
หน้า 1 ปกหน้า (พิมพ์สี่สี)
หน้า 2 ข่าวต่อจากหน้า 1 (พิมพ์ขาวดำ)
หน้า 3 บทความ-ข่าวสังคม (พิมพ์สองสี)
หน้า 4 ข่าวย่อยเศรษฐกิจ-บทความ-จดหมายจากผู้อ่าน (พิมพ์ขาวดำ)
หน้า 5 ปกใน (เซ็กชั่นที่ 2) (พิมพ์สี่สี)
หน้า 6 ข่าวต่อจากหน้า 5 - ข่าวย่อย (พิมพ์สองสี)
หน้า 7 ข่าวย่อย-เกร็ดความรู้ (พิมพ์สองสี)
หน้า 8 รายงานพิเศษ/สัมภาษณ์พิเศษ - บทความท่องเที่ยว (พิมพ์สี่สี)
หน้า 9 บทความ-กีฬา-ข่าวย่อย (พิมพ์ขาวดำ)
หน้า 10 ศิลปวัฒนธรรม-ข่าวธุรกิจ (พิมพ์สองสี)
หน้า 11 ข่าวต่อจากหน้า 1 (หรือต่อจากหน้า 2) (พิมพ์ขาวดำ)
หน้า 12 โฆษณา (พิมพ์สี่สี)